钦定古今图书集成/明伦汇编/官常典/第315卷 > 韦叔夏
## 钦定古今图书集成/明伦汇编/官常典/第315卷 > 韦叔夏

按《唐书》本传：叔夏，安石兄，通礼家学。叔父太子詹事
琨尝曰：“而能继汉丞相业矣。”擢明经第，历太常博士。
高宗崩，恤礼亡缺，叔夏与中书舍人贾大隐、博士裴
守真撰定其制，擢春官员外郎。武后拜洛，享明堂，凡
所沿改，皆叔夏、祝钦明、郭山恽等所裁讨。每立一议，
众咨服之。累迁成均司业。后又诏：五礼仪物，司礼博
“士有所修革，须叔夏、钦明等评处，然后以闻。”进位春
官侍郎。中宗复位，转太常少卿，为建立庙社使，进银
青光禄大夫，累封沛郡公，国子祭酒。卒，赠兖州都督、
修文馆学士，谥曰文。子縚。